NaiveNeuron/SloPal huggingface dataset:
Grendel, Gábor, podpredseda NR SR (2021-05-06):
Ďalšia otázka je od pani poslankyne Romany Tabák na ministra zdravotníctva pána Vladimíra Lengvarského: „Chcem sa opýtať na výnimky z karantény. Prečo si športovci a realizačné tímy zakaždým po návrate zo zahraničia musia žiadať o výnimky na ministerstve školstva? Prečo sa nevystavujú dlhodobé výnimky alebo sa neukotví všeobecná výnimka vo vyhláške bez dodatočnej byrokracie?“
Danko, Andrej, podpredseda NR SR (2024-01-24):
Na vystúpenie pani poslankyne dvadsať faktických poznámok. Prvý – pán poslanec Dostál.
Hrnčiar, Andrej, podpredseda NR SR (2019-04-05):
Takže prerušujem rokovanie o tomto bode programu. Vyhlasujem päťminútovú prestávku a budeme pokračovať hlasovaním. (Prestávka.) (Po prestávke.)
Grendel, Gábor, podpredseda NR SR (2021-12-08):
S reakciou na faktické poznámky pán poslanec Taraba.
Nicholsonová, Lucia, podpredsedníčka NR SR (2016-04-20):
Ďakujem. Pani poslankyňa, nechcem, aby to vyznelo nejako hlúpo, ale ja som veľmi rada, že ste medzi nami a že je vás vidieť, lebo ľudí so zdravotným postihnutím musí byť vidieť o to viacej, že sme vás 40 rokov schovávali na Mokrohájskej. A ja sa priznám, že ja som žila nejaký čas v Kanade. A ja keď som do tej Kanady prišla, ja som mala pocit, že tam sú všetci postihnutí. Tam boli samí vozíčkari, všetci boli postihnutí. A potom mi bolo vysvetľované, že to je tak, jednoducho to je proste ich zastúpenie v spoločnosti a oni sú všade, lebo oni sa všade dostanú. To boli ľudia, ktorí pracovali na úradoch. Vítali tam na sociálnych úradoch. Boli, pracovali v nemocniciach ako lekári alebo zdravotný personál. Mne sestra, zdravotná sestra mi brala krv, ktorá bola na vozíčku. Môj syn chodil do škôlky, ktorá integrovala deti s ťažkým zdravotným postihnutím. Dve zdravé deti sa starali vždy o jedno hendikepované. Môj syn sa napríklad staral o chlapca, ktorý bol natoľko ochrnutý, že mal joystick na ústa, aby mohol chodiť so svojím vozíkom. A tie deti to po istom čase to chápali ako úplne normálnu a samozrejmú vec. Nie ako deti u nás, ktoré keď vidia v obchodnom dome vozíčkara, tak sa za nim otáčajú a, a zmrzlinu si pichnú do oka. Tak to je. Viete, mňa strašne mrzí, a to je proste, to je, o tom je naša antidiskriminačná legislatíva, že máme tam napísané všetko, lebo sme to opajcli od škandinávskych krajín napríklad, ale nedodržiava sa to. U nás ani niektoré základné školy nie sú schopné integrovať ani deti nieže so zdravotným postihnutím, ale ani s poruchami správania. Moje dieťa chodí na takúto školu v Bratislave, v centre Bratislavy, kde matke takého dieťaťa s poruchou správania odporučili, aby dieťa dala zo školy preč, lebo škola ho nie je schopná integrovať. Takže toto je tá smutná realita... (Prerušenie vystúpenia časomerom.)
D. Jarjabek, poslanec: (2007-11-27):
1. Spojku „a“ pred kódom 49030000 vypustiť a nahradiť čiarkou. – Poprosil by som pána poslanca Janiša, aby ma nevyrušoval. Môžem pokračovať? Ďakujem. 2. Na koniec vety doplniť text „a 49040000 – hudobniny tlačené alebo v rukopise, tiež viazané alebo ilustrované“. Odôvodnenie: Notová literatúra je špecifickou súčasťou neperiodickej literatúry v spoločnom colnom sadzobníku, má svoj samostatný kód 4904. Vydávanie notovín sa už roky ocitá v kritickej situácii. Na Slovensku po zániku Vydavateľstva OPUS prakticky neexistuje špecializované vydavateľstvo, ktoré by systematicky a na základe premysleného edičného plánu vydávalo noty. Sčasti túto situáciu supluje Hudobné centrum, štátna príspevková organizácia, ktorá v edícii Jána Levoslava Bellu cielene vydáva hudobné dielo tejto opomínanej zakladateľskej osobnosti slovenskej hudobnej kultúry, najmä však Hudobný fond svojou kontinuálnou edičnou činnosťou a veľmi zriedka súkromní vydavatelia. Veľkú časť vydaných titulov tvorí tzv. inštruktívna hudobná literatúra, teda noty určené pre deti navštevujúce základné umelecké školy. Nedostatok notových titulov na trhu má za následok ich šírenie a rozmnožovanie nelegálnou cestou – kopírovaním. Je nutné spresniť, že počet vydávania titulov nie je veľký aj z tohto dôvodu, že notový materiál si veľké hudobné a hudobné scénické telesá na našom trhu spravidla nekupujú. Takýto notový materiál sa prenajíma na ohraničený čas od držiteľov vydavateľských práv. Odhadom sa na Slovensku predá notová literatúra v celkovom objeme cca 1,5 až 2 mil. korún ročne, predpokladaný dopad na štátny rozpočet predstavuje sumu okolo 200-tisíc Sk. Čiže zaradenie vydávania nôt prakticky nezmení už odhadovaný dopad na štátny rozpočet. Na strane druhej kultúrna obec verí, že týmto krokom podnieti vydavateľov aj k vydávaniu takýchto titulov. Zaradenie vydávania notovej literatúry do kategórie so zníženou sadzbou je teda obsahovo v súlade so zámerom navrhovaného doplnenia návrhu zákona. Ďakujem za pozornosť.
B. Bugár, podpredseda NR SR: (2005-10-27):
A ešte sa hlási o slovo riaditeľ Slovenskej informačnej služby – pán riaditeľ Pittner, nech sa páči, môžete sa vyjadriť k správe. L. Pittner, riaditeľ Slovenskej informačnej služby: Ďakujem za slovo. Vážený pán predsedajúci, vážená Národná rada, samozrejme, že sme boli otrasení tým, čo Markíza priniesla v Paľbe, pretože i napriek tomu, že sa to údajne malo udiať v roku 1999 alebo 2000, bolo to niečo, čo nám naozaj zdvihlo žlč. Môžem konštatovať, že podľa svedectiev zatiaľ neformálnych, pretože vec vyšetruje polícia a ja som vyhlásil, že zbavím mlčanlivosti všetkých tých, ktorí v tej relácii boli spomenutí, a budú teda vypovedať pod zákonom. Nič takéto, žiadne odpočúvacie zariadenie sa neinštalovalo. Na druhej strane aj maďarské služby, maďarské inštitúcie vydali vyhlásenie, ale aj tunajší konzul, že nič také sa nenašlo. Napriek tomu som však toho názoru, že je správne, že minister vnútra posunul celú vec polícii a my budeme s políciou spolupracovať.
Glváč, Martin, podpredseda NR SR (2019-09-13):
Ďakujem. O slovo požiadal pán minister hospodárstva. Nech sa páči, pán minister hospodárstva.
Hrnčiar, Andrej, podpredseda NR SR (2017-11-28):
Pani poslankyňa Gaborčáková.
Vaľová, Jana, poslankyňa NR SR (2011-05-26):
Ja by som podporila v tejto časti, kde pán Ondruš povedal, že nechápe, prečo ideme centralizovať, resp. možno že aj politicky dosadzovať riaditeľov detských domovov, pretože vlastne svojím spôsobom my máme aj centrálnu kontrolu, pretože kontrolný útvar je aj na ústredí prác. Čiže tento kontrolný útvar, ak nie je spokojnosť v regióne, kde vykoná kontrolu úrad práce, tak sa sťažnosti môžu dať na kontrolný útvar na ústredí práce. Čiže svojím spôsobom takáto kontrola už je zabezpečená. Viacej by som pochopila to, že by sa prijal nejaký mechanizmus cez ten útvar ústredia práce, že možno kontrolované subjekty na východnom Slovensku boli kontrolované cez stredoslovenský kraj, alebo opačne. Ale aby sme to scentralizovali a dali to pod ministerstvo, tak myslím si, že na takéto kontroly jednak nebude čas a tak, ako povedal pán Ondruš, že skutočne potom sú potrebné, že nevykonávajú sa tie kontroly, a potom sú okamžité, používajú sa lietadlá a možno tie kontroly skutočne nemajú taký význam, alebo ani nevedia do takej formy alebo takého obsahu tie detské domovy skontrolovať. Takže takisto v tom nevidím zmysel. A možno sa mi ako kolegovi Ondrušovi taká otázka načíta, že jednoducho, ide tu ozaj o to, aby sme čím viacej straníckych nominantov dosadili na posty, aby sme čím viacej ľudí uspokojili. Pretože verím tomu, že tak, ako hovorím, že v Bratislave kľudne na to ústredie práce sa môžete sťažovať, pretože tie domovy patria a  na Slovensku je do deväťdesiat detských domovov, tak si neviem predstaviť, neviem, či oddelenie alebo kancelária na ministerstve zvládne všetky tieto kontroly a všetku túto legislatívu a vybaví všetky nejaké písomnosti alebo veci, ktoré bude mať vybaviť. Ďakujem.
Kondrót, Maroš, poslanec NR SR (2015-06-30):
Ďakujem pekne, pán predseda. V rozprave vystúpila jedna pani poslankyňa, nebol podaný pozmeňujúci návrh, preto, pán predseda, dajte, prosím, hlasovať o uznesení Národnej rady Slovenskej republiky, ktoré tvorí prílohu spoločnej správy a ktoré som prečítal.
Žiga, Peter, podpredseda NR SR (2024-09-17):
Pán poslanec Šipoš.
Jurinová, Erika, podpredsedníčka NR SR (2015-09-29):
Ďakujem, pán poslanec. Ani na vaše vystúpenie nie sú faktické poznámky. Dávam slovo pánovi poslancovi Danielovi Lipšicovi.
Bugár, Béla, podpredseda NR SR (2019-06-24):
Otváram rozpravu. Do rozpravy som dostal jedinú písomnú prihlášku. Za klub OĽANO, pán poslanec Heger, nech sa páči.
B. Bugár, podpredseda NR SR: (2002-05-17):
Teraz dávam slovo spravodajcovi z navrhnutého gestorského výboru, výboru pre hospodárstvo, privatizáciu a podnikanie, pánovi poslancovi Bartošovi. Nech sa páči. S. Bartoš, poslanec: Vážený pán predsedajúci, vážená pani ministerka, vážené dámy a páni, dovoľte mi, aby som ako spravodajca k vládnemu návrhu zákona, ktorým sa mení a dopĺňa zákon č. 179/1998 Z. z. o obchodovaní s vojenským materiálom a o doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov, v znení zákona č. 26/2002 Z. z., vás informoval, že predložený návrh (tlač 1526) bol doručený poslancom Národnej rady 26. apríla tohto roku, čím boli splnené podmienky určené § 72 ods. 1 rokovacieho poriadku Národnej rady. Predseda Národnej rady podľa § 70 ods. 1 usúdil, že predložený návrh spĺňa príslušné náležitosti, a zaradil ho na rokovanie schôdze Národnej rady na prvé čítanie. Ako spravodajca navrhnutého gestorského výboru v prvom čítaní predkladám stanovisko gestorského výboru, že návrh spĺňa všetky náležitosti návrhu zákona, ktoré sú uvedené aj v § 67 a v § 68 rokovacieho poriadku Národnej rady, a náležitosti určené v legislatívnych pravidlách. V súlade s § 73 ods. 3 písm. c) rokovacieho poriadku Národnej rady budem odporúčam prijať uznesenie, aby Národná rada po všeobecnej rozprave prerokovala návrh zákona v druhom čítaní. Prosím, pán podpredseda, aby ste otvorili všeobecnú rozpravu.
Hrušovský, Pavol, podpredseda NR SR (2011-03-23):
Pán poslanec Číž bol posledný rečník prihlásený do rozpravy k prerokovávanému vládnemu návrhu zákona. Vyhlasujem rozpravu o tomto bode programu za skončenú. Chcem sa opýtať pána ministra, či sa chce vyjadriť v rozprave? Nech sa páči.
Laššáková, Jana, podpredsedníčka NR SR (2012-08-09):
Pán minister.
Šeliga, Juraj, podpredseda NR SR (2020-10-20):
Nech sa páči, prezentujme sa a hlasujme. (Hlasovanie.) Prítomných 120, za 39, proti 61, zdržalo sa 19, nehlasoval 1. Konštatujem, že tento bod pozmeňujúceho návrhu sme neschválili. Nech sa páči.
Žiga, Peter, podpredseda NR SR (2024-09-17):
Pani spravodajkyňa, chcete sa vyjadriť k rozprave? Prerušujem rokovanie o tomto bode programu. Teraz nasleduje prvé čítanie o vládnom návrhu zákona, ktorým sa mení a dopĺňa zákon č. 283/2002 Z. z. o cestovných náhradách v znení neskorších predpisov. Vládny návrh zákona má parlamentnú tlač 409, návrh na jeho pridelenie na prerokovanie výborom je v rozhodnutí č. 440. Odovzdávam slovo pánovi ministrovi práce, sociálnych vecí a rodiny, aby nám vládny návrh zákona uviedol. Nech sa páči, pán minister. (Rokovanie v prvom čítaní o vládnom návrhu zákona, ktorým sa mení a dopĺňa zákon č. 283/2002 Z. z. o cestovných náhradách v znení neskorších predpisov , tlač 409.)
Fecko, Martin, poslanec NR SR (2018-06-20):
Ďakujem pekne. Pán kolega áno, beriem, že je to všecko o tých ľuďoch, ktorých tam máme, a to je v každom rezorte. To je jedno, kde pôjdeme, a je to možno o tej kontrole buď politickej alebo odbornej a dôslednej alebo nedôslednej pre vašich alebo našich a už začneme, neviem, do nejakých sfér ísť. Takže áno, všecko je to o tých ľuďoch. Chcel som povedať, že ten lesný hospodár, to slovíčko „všade“ sme to charakterizovali tak alebo chápeme to tak, predkladatelia, aby všade, kde je to možné, mohol ten hospodár, mal všade, kde to je možné, lebo potom je to na jeho subjektívnom názore. Keď vám môžem, ja ktorý som zarytý „socialistický lesný hospodár“, no tak nedám ho, nedám ho a je to vybavené, lebo iba môžem ho tam dať. A my preto hovoríme a chceme, aby na všetkých tých, ktorí sú, samozrejme charakterizované tie plochy, kde sa dá tento spôsob realizovať, aby ten lesný hospodár, keď má v správe takúto krajinu, aby tam ten spôsob dal. To je to slovíčko, že musí tam dať „všade“, kde je to ako vhodné. Takže to iba na vysvetlenie. No a samozrejme, že ide o konské poťahy a zápravy a kade ostatné, no, žiaľ, áno, bolo to. Však sme to mali, tieto a už sa to vytráca. Aj zamestnanosť v lesníctve sa vytráca, možnože aj okolo tých koní a ďalších vecí. Takže samozrejme nechcem ísť, aby sme išli do nejakej doby predhistorickej, ale myslím, že aj ten koník v tom lesníctve má svoju úlohu a môže tam ďalej fungovať a môže zvyšovať aj tú zamestnanosť v tom danom regióne. A hovorte, čo chcete, koní máme na Slovensku minimum. To sú desatinové stavy, čo sme tu mali. A aj z toho dôvodu, že nám v lesníctve odišli tie kone, už ich tam nemáme proste. Tak poďme im dať trošku aj nejakej tej renovácie koní v lesníckom hospodárstve, práve aj cez tieto možnosti približovania dreva cez konské záprahy. A ďalšie už nestihnem. Takže iba toľko z mojej strany.
Fecko, Martin, poslanec NR SR (2016-09-12):
Ďakujem. Na pani poslankyňu reagujem, takže asi tak. Ďakujem pekne, pani kolegyňa, že si vystúpila v rozprave. A chcem veriť, že náš výbor pre pôdohospodárstvo a životné bude ten výbor, ktorý bude konštruktívne riešiť s ministrom, a to je jedno, či to bude pani ministerka alebo pán minister, aby sme pohli veci dopredu. Pán minister, ďakujem tiež za rukavicu, ktorú ste dali a obrazne povedané, aby pre vás strom nebol iba kubík dreva. Obrazne povedané, aby sme si uvedomili, že tú biodiverzitu, čo tu máme, nemáme právo, aby sme ponížili naše deti a naše vnúčatá, aby nevideli tú krásu, ktorú nám nechali tí naši rodičia a prarodičia. K tým transpozíciám smerníc. Veľmi veľa za tie štyri roky, čo som tu bol, však zažili sme to spolu, bolo doplnené týchto transpozícií. Neviem, kde je chyba, keď tu príde smernica, že sa zle prekladá, alebo aký je tam problém. Ale každopádne myslím si, že ten lepší prístup v tom začiatku, ako to máme dopracovať alebo ako to máme zapracovať, myslí si, že tam asi nejaké to koleso ešte škrípe. Takže chcem apelovať tiež, aby sme tu nemuseli dopĺňať to každý polrok do toho istého zákona nejaké ďalšie transpozície tých smerníc, pretože asi tam niekde nejako to ešte hapruje, takže to tiež dávam do povedomia. A tiež prijímam hodenú rukavicu a dúfam, že to s pani kolegyňou na výbore zvládneme tak, aby sme sa nemuseli o tie štyri roky hanbiť, ako sme tam gazdovali. Ďakujem pekne.
V. Novotný, poslanec: (2009-04-28):
Treba ale povedať konkrétny príklad, keď tomu tak nie je a môžu žiadať aj iní poskytovatelia. Uvediem konkrétny príklad Košický samosprávny kraj. Košický samosprávny kraj má štyri nemocnice vo svojej zriaďovateľskej kompetencii. Všetky sú akciové spoločnosti. To znamená, ako akciové spoločnosti do tohto oddlženia ísť nemôžu, pretože by museli byť príspevkovými organizáciami v zriaďovateľskej pôsobnosti Košického samosprávneho kraja. Dlhy, ktoré tieto nemocnice vytvorili ešte ako príspevkové organizácie, Košický samosprávny kraj uznesením zastupiteľstva preniesol na inštitúciu, ktorá sa volá Správa záväzkov a tá sa snaží rokovať s veriteľmi starých príspevkových organizácií o vyrovnaní týchto záväzkov. Košický samosprávny kraj do toho dáva finančné prostriedky. Bude môcť Správa záväzkov rokovať s ministerstvom financií o poskytnutí finančných prostriedkov? Tieto dlhy vznikli dávno pred 30. septembrom minulého roka. No podľa môjho názoru nebude, a to sme konštatovali včera aj s predsedom Košického samosprávneho kraja pánom županom Trebuľom. Aj preto musím povedať, že považujem túto formu takto nastaveného oddlženia za vrcholne nespravodlivú, lebo tí, ktorí sa správali zodpovedne, transformovali na akciové spoločnosti, vyrovnávali rozpočet sú vynechaní z tohto oddlženia a budeme oddlžovať z peňazí všetkých daňových poplatníkov. (Prerušenie vystúpenia časomierou.)
Ľ. Vážny, minister dopravy, pôšt a telekomunikácií SR: (2009-06-25):
Na uvedené stavby sú vypracované technické štúdie a ukončený proces EIA, okrem stavby R2 Tornaľa – Košické Olšany, na ktorý pokračuje proces EIA podľa jednotlivých kratších úsekov. V súčasnosti je uskutočňovaný proces EIA na stavebný úsek R2 Gombasek – Včeláre, ktorý rieši variantne aj tunel prechod Soroškou. Stavby sú pripravované s predpokladom na začatie po roku 2010 podľa možností štátneho rozpočtu a citlivo vnímame realizáciu aj týchto stavieb a existuje aj uznesenie vlády Slovenskej republiky, podľa ktorého máme začať stavbu Gombasek – Včeláre, kde je aj Soroška 2010 –  2011. T. j., na vašu priamu otázku, kedy bude vytýčená trasa, čiže vytýčená trasa na úseku Rožňava – Košice bude po záverečnom stanovisku ministerstva životného prostredia k EIA. A toto záverečné stanovisko nie je v moci ministerstva dopravy, pôšt a telekomunikácií. Teraz sme definovali variantné trasy. Ministerstvo životného prostredia robí to, čo má podľa zákona č. 25/2005 o EIA urobiť a pevne veríme a dúfame, hoci je to mimo kompetencií ministerstva dopravy, že do konca tohto roku bude proces EIA ukončený a vtedy bude definitívne fixovaná trasa aj na tomto úseku a momentálne prebieha teraz jej verejné prerokovávanie. Toľko na otázku. Ďakujem.
Bugár, Béla, podpredseda NR SR (2017-12-08):
Na vystúpenie pani poslankyne s faktickými poznámkami štyria. Pani poslankyňa Shahzad, nech sa páči.
Danko, Andrej, predseda NR SR (2020-02-20):
Poslanec Tomáš.
Grendel, Gábor, podpredseda NR SR (2020-12-02):
(Zaznievanie gongu.) Panie poslankyne, páni poslanci, budeme pokračovať v druhom čítaní o vládnom návrhu zákona o štátnom rozpočte na rok 2021 (tlač 307). Prosím všetkých prítomných v sále, aby sa utíšili, zaujali svoje miesta. A slovo má pán minister financií. Nech sa páči. [Pokračovanie rokovania o vládnom návrhu zákona o štátnom rozpočte na rok 2021 ( o návrhu rozpočtu verejnej správy na roky 2021 až 2023) , tlač 307.]
Pčolinský, Peter, podpredseda NR SR (2022-12-07):
S reakciou pán poslanec Blcháč.
Muňko, Dušan, poslanec NR SR (2014-09-10):
Ja by som chcel vrátiť ešte raz. Pán Mihál, chcel by som reagovať, dôchodok neberiem, takže zatiaľ som nepotreboval sa k tejto veci ďalej vyjadrovať. Ale pokiaľ sa týka znova k exekútorom, tá situácia je tak, jak povedala pani Kučerová. Pokiaľ je tam tých 90, na to nemôže siahnuť. Pokiaľ dôchodca zaváha a prakticky neupozorní dôchodcu, tak tá čiastka sa mu stiahne. Treba povedať, že ministerstvo teraz tým, že sme zvýšili životné minimum, nemôže siahnuť na tú čiastku 198 eur, sa dôchodcom pomohlo. Ďalej sme navrhli a navrhujeme, ministerstvo práce navrhuje takisto, bude iste na to reagovať pán minister, že chceme znížiť, aby dôchodcom poplatok u exekútorov sa znížil z 20 % na 10. Sú tam pripravené ďalšie zmeny, ktoré ministerstvo pripravuje spolu s ministerstvom spravodlivosti, ale predpokladám, že na to bude reagovať tiež pán minister.
Laššáková, Jana, podpredsedníčka NR SR (2014-10-16):
Pekné popoludnie, panie poslankyne, páni poslanci, keďže je štvrtok, podľa zákona o rokovacom poriadku nasleduje hodina otázok , ktorú týmto otváram. Poslanci písomne predložili včera do 12. hodiny 54 otázok na predsedu vlády a na členov vlády 13 otázok. Overovatelia schôdze vyžrebovali ich poradie, upozorňujem, že na otázky poslancov, ktorí nie sú prítomní v rokovacej sále, sa neodpovedá. Ešte pred tým, ako vám dám slovo, pán predseda vlády, chcem pozdraviť učiteľov zo Spišskej Novej Vsi, ktorí sú na balkóne. (Potlesk.) Vitajte v Národnej rade. A teraz vás prosím, pán predseda Robert Fico, aby ste oznámili, kto z členov vlády bude odpovedať na otázky za neprítomných členov vlády. Nech sa páči, pán predseda.
Hrnčiar, Andrej, podpredseda NR SR (2017-05-11):
Ďakujem. Vyhlasujem prestávku do 17.00 hodiny, budeme pokračovať hlasovaním. (Prestávka.) (Po prestávke.)
Cigániková, Jana, poslankyňa NR SR (2017-04-06):
(Povedané súbežne s predsedajúcim.) ... vy ste hovorili počas môjho času.
Hrušovský, Pavol, podpredseda NR SR (2010-12-14):
Hlasujeme, páni poslanci, o návrhu prerokovať zákon v treťom čítaní. (Hlasovanie.) 143 prítomných, 89 za návrh, 20 proti, 32 sa zdržalo, 2 nehlasovali. Návrh sme schválili. Pristúpime k tretiemu čítaniu . Otváram rozpravu. Do rozpravy sa neprihlásil žiaden poslanec, preto vyhlasujem rozpravu za skončenú. Pristúpime k hlasovaniu o návrhu skupiny poslancov ako celku so schváleným pozmeňujúcim návrhom s odporúčaním...
Sulík, Richard, predseda NR SR (2011-03-24):
No tak tento jav sme tu ešte nemali. Pani poslankyňa Sabolová. (Ruch v sále.) Kolegovia, prosím vás pekne, ešte keby ste chvíľku mohli venovať pozornosť. Pani poslankyňa Sabolová, nech sa páči.
Vašečka, Richard, poslanec NR SR (2016-06-16):
Ďakujem. Chcem pripomenúť členom osobitného kontrolného výboru na kontrolu činnosti Vojenského spravodajstva stretnutie výboru o 12.30 hodine na západnej terase na mínus druhom poschodí. Ďakujem.
Pellegrini, Peter, predseda NR SR (2015-01-29):
Ďakujem pekne. Ďalšou otázkou je otázka pani poslankyne Pfundtner na pána podpredsedu vlády a ministra vnútra Kaliňáka, ktorá sa pýta otázkou ohľadom štátneho občianstva. Spýtam sa, pani poslankyňa, či trváte, aby zastupujúci pán minister dopravy vám odpovedal asi v tom kontexte, ako odpovedal vám na tú prvú otázku. Zapnite, prosím, pani poslankyňu Pfundtner. Poprosím dať slovo pani poslankyni Pfundtner. Nech sa páči.
O. Nachtmannová, poslankyňa: (2007-09-04):
Už som tu raz spomenula, že sú známe poznatky teórie o ekvivalencii rôznych spôsobov reakcií dôchodkového systému na demografický vývoj. Pri dôchodkovej reforme na Slovensku chýbala seriózna SWOT analýza pre prvý a druhý pilier. Demagogicky prvý pilier stále staviate do negatívneho svetla z pohľadu demografického vývoja. A čo sa týka začiatku vášho vystúpenia, keď ste rozoberali chudobu na Slovensku, boli to tie roky 2005, 2006, pardon, 2004. Tu treba ale podotknúť, že informácie o príjmovej chudobe na báze EÚ SILC (táto metodika bola použitá v týchto rokoch) nemožno porovnávať s informáciami o príjmovej chudobe v roku 2002, vypočítanými na základe štatistického zisťovania Mikrocenzu 2003, a to v dôsledku mnohých odlišností v metodikách týchto zisťovaní. Podľa výpočtov Štatistického úradu Slovenskej republiky na základe Mikrocenzu 2003 takmer 21 % obyvateľstva sa nachádzalo v riziku chudoby. A ešte jedna vec. Našla som si takú zaujímavú konferenciu o chudobe, ktorá sa konala v roku 2005, kde sa chudoba zo strany odborníkov nestotožňovala len s príjmom. Chudoba je fenomén, ktorý má oveľa viac indikátorov. Ďakujem. (Potlesk.)
Figeľ, Ján, podpredseda NR SR (2014-11-08):
Ďakujem pekne za empatiu. Pani Laššáková nie je v sále. Jozef Viskupič, nech sa páči.
Paška, Pavol, predseda NR SR (2013-09-18):
Pán poslanec Hrnčiar.
Suchánek, Alan, poslanec NR SR (2017-05-16):
Pán predsedajúci, prosím, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Budaj, Ján, poslanec NR SR (2017-02-08):
Tá rozprava je prerušená. A ja sa len chcem spätne vrátiť do tej atmosféry okolo démonizovania, štepenia a všetkých týchto vakcinácií a preventívnych úsilí. Naozaj sa núka množstvo aj ironických slov, však ja sám by som mohol byť veľmi trpkým svedectvom toho, aká nízka bola vakcinácia proti blbosti v 50. rokoch, vidíte to aj na mne a mnohých mne podobných. Predsa ale nebudem sa uchyľovať k irónii, ani k sebairónii, ale chcem vyzdvihnúť všetky racionálne hlasy pánov doktorov, ktorí tu hovorili z koalície aj z opozície. Parlament v tejto téme, ktorá na prvý pohľad vyzerala, že buď skončí trápne alebo skončí nejakými hádkami, ukázal kvalitnú debatu a kvalitné argumenty. Chcem vám osobne za to poďakovať a vynechám preto aj všetku iróniu, ktorú tá téma tak silne povzbudzuje. Podstatné je, že sme dokázali diskutovať vecne, dokázali tu zaznieť argumenty a k tým argumentom odborníkov nie je čo dodať. Ďakujem.
Dostál, Ondrej, poslanec NR SR (2020-09-24):
Pán poslanec Kmec, ja plne súhlasím, že z hľadiska zahraničnej politiky a toho celospoločenského alebo teda politického konsenzu v rámci demokratického spektra je mimoriadne dôležité, aké signály vysielajú traja najvyšší ústavní činitelia, len zasa ja by som si veľmi neidealizoval ani to predchádzajúce volebné obdobie, lebo teda bývalý pán predseda Národnej rady pán Danko vysielal veľmi zvláštne signály a nielen svojimi politickými aktivitami a niektorými zvláštnymi vyjadreniami, kontaktmi a aktivitami, ale aj explicitne spochybňoval zahraničnopolitickú orientáciu Slovenskej republiky a jej prozápadné smerovanie a robil to ako predseda Národnej rady. Zatiaľ som nezaznamenal od žiadneho zo súčasných troch najvyšších ústavných činiteľov niečo takéto. No a, a myslím, že k tomu dobrému vyzneniu a dobrému menu zahraničnej politiky z hľadiska pôsobenia troch najvyšších ústavných činiteľov neprispievali ani vyjadrenia vtedajšieho premiéra Fica o Sorosovom sprisahaní a kockách a podobných veciach zo strany, na ktorej kandidátke ste aj vy boli zvolený.
Mezenská, Helena, poslankyňa NR SR (2014-10-14):
No ja hlavne zareagujem na to, čo tu uviedol pán poslanec Simon vo vzťahu k tomu článku alebo bodu 76 spoločnej správy. Chcem vás touto formou vyzvať, pán minister, aby ste sa vyjadrili k tomu podnetu a podozreniu, ktoré uviedol pán poslanec. Lebo ak je to skutočne tak, že skôr ako ministrom a ochrancom našich hospodárskych záujmov ste advokátom finančných skupín, tak je potom veľmi vážne sa zamyslieť nad tým, či ďalej ste oprávnený zotrvať v svojej pozícii? Budem rada, ak sa mi objektívne, vecne k tomuto vyjadríte, lebo nemám dôvod po tom všetkom, čo sme tu zažili, či s vodou, či s pôdou, ale tými dotáciami aj pre U. S. Steel a tak ďalej, mám naozaj dôvod sa domnievať, že to podozrenie, o ktorom dnes hovoril a na ktoré upozornil pán poslanec Simon, je dôvodné. Vyzývam vás touto formou, aby ste sa k tomu vyjadrili. Aj z poznania ľudí, ktorí sa venujú oblasti cestovného ruchu v Tatrách, mám svoje poznatky aj podklady k tomu, že dochádza k prepojeniu medzi finančnými skupinami a zástupcami vládnych strán pri obhajobe ich záujmov. A to je nežiaduce. My sme zástancami verejného záujmu. Máme chrániť verejný záujem, nie záujmy finančných skupín. A je to smutné, že ja ako radová poslankyňa vás na to musím upozorňovať. Ďakujem.
P. Hrušovský, predseda NR SR: (2002-11-14):
Nech sa páči.
P. Paška, predseda NR SR: (2007-05-09):
Nech sa páči, pán spravodajca, návrh uznesenia a potom pán poslanec Pado.
Hort, Milan, podpredseda NR SR (2010-10-19):
Ďakujem pekne. Prerušujem rokovanie o tomto bode programu s tým, že hlasovať budeme o 17.00 hodine a v súlade so schváleným programom schôdze teraz nasleduje druhé čítanie o vládnom návrhu zákona, ktorým sa mení a dopĺňa zákon č. 185/2002 Z. z. o Súdnej rade Slovenskej republiky a o zmene a doplnení niektorých zákonov v znení neskorších predpisov . Tento návrh máte ako tlač č. 59 a informáciu výboru ako tlač č. 59a. Prosím aj v tomto prípade pani ministerku spravodlivosti Luciu Žitňanskú, aby vládny návrh zákona odôvodnila. Pani ministerka, nech sa páči.
A. Belousovová, podpredsedníčka NR SR: (2007-06-21):
Faktické poznámky na vystúpenie pani poslankyne Belásovej –  pani poslankyňa Sabolová. Končím možnosť prihlásiť sa s faktickými poznámkami a pani Sabolová má slovo. Nech sa páči.
Kozelová, Monika, poslankyňa NR SR (2021-06-25):
No úprimne, pán poslanec Mazurek, vy ste to zaklincovali už potom na záver. Ja úprimne verím tomu, že niekto, kto chce riešiť psov v osadách, že je to možno pán poslanec Ďurica, ale vám neverím ani slovo, lebo tu v podstate ide o ten základ, o to týranie psov. Či tam, či onam, je to úplne jedno, pretože aj v osadách žijú ľudia, ktorí sa normálne poctivo starajú o svojich vlastných psov. A tí ľudia, o ktorých ste mi rozprávali, jak chodia do tých osád, ja ich poznám menovite, osobne, čiže o tých sa baviť nemusíme. Ale to, že vám v podstate ide len o osady, ktoré sú postavené nelegálne, tak to bol, to bol záver vašej, vašej rozpravy. Čiže tu vôbec nejde o psov. Ja som to pochopila tak, že vám vlastne ide len o tie osady a o tých Rómov. To je celé. A úprimne, 60 % týraných psov je v majorite za zavretými dverami, za plotmi, 40 % je v osadách. Ale to, že ideme točiť len do osád, je omnoho viac sexi, takže, a bulvár to má radšej. Určite nepôjdu k bielemu tyranovi za plot, pretože ich tam jednak nepustí, lebo ich tam nepustí, lebo policajne sa to nedá. Takže asi takto to je, viete. A my, čo to trošku poznáme aj trošku z bližšia, tak fakt o tom vieme, ale zase kvitujem to, že sa zaujímate aj o týrané zvieratá. Tak to je fakt plus.
Žiga, Peter, podpredseda NR SR (2024-09-26):
Prezentujme sa a hlasujme. (Hlasovanie.) 131 prítomných, 52 za, 79 proti. Návrh sme neschválili. Pokračujte, pán spravodajca.
P. Paška, predseda NR SR: (2008-04-01):
(Hlasovanie.) 139 prítomných, 65 za, 2 proti, 72 sa zdržalo. Ani tieto návrhy sme neschválili.
M. Vášáryová, poslankyňa: (2009-06-30):
Najprv budeme hlasovať o bode spoločnej správy 3 s návrhom gestorského výboru schváliť ho.
Grendel, Gábor, podpredseda NR SR (2020-11-05):
Teraz dávam slovo spoločnému spravodajcovi pánovi predsedovi výboru pre financie a rozpočet poslancovi Mariánovi Viskupičovi, aby informoval Národnú radu o výsledku rokovania výborov a aby odôvodnil návrh a stanovisko gestorského výboru.
Hrušovský, Pavol, podpredseda NR SR (2011-09-08):
Pán poslanec Novotný, nech sa páči, môžete vystúpiť, máte slovo.
Grendel, Gábor, podpredseda NR SR (2021-05-06):
Pán minister.
Laššáková, Jana, podpredsedníčka NR SR (2014-09-24):
Pán poslanec Hudacký.
S. Janiš, poslanec: (2007-12-12):
Ďalej žiadam, aby vláda predložila Národnej rade správu o súčasnom stave nákladného prepravcu železničného Cargo Slovakia a o postupe vlády Slovenskej republiky pri zabezpečovaní budúceho rozvoja Carga Slovakia. Pán predseda Národnej rady, dúfam, že tak ako včera všeobecným súhlasom, teda bez hlasovania Národná rada požiadala vládu, aby predložila správu o privatizácii SPP, tak dúfam, že aj dnes Národná rada, teda koalícia všeobecným súhlasom, teda bez hlasovania požiada vládu o predloženie mnou navrhovaných správ. Ďakujem.
Jurinová, Erika, podpredsedníčka NR SR (2014-09-24):
Pán poslanec Huba.
Šíbl, Jaromír, poslanec NR SR (2023-05-10):
Pán predseda, dajte, prosím, hlasovať o návrhu zákona ako celku s odporúčaním gestorského výboru schváliť.
Viskupič, Marián, poslanec NR SR (2020-12-09):
Druhý pozmeňujúci návrh podal pán poslanec Raši. Prosím, dajte hlasovať o tomto pozmeňujúcom návrhu.
Brocka, Július, poslanec NR SR (2014-03-28):
Ďakujem pekne. Dámy a páni, chcem povedať, že tento návrh predkladáme s kolegom Přidalom prvýkrát, a chcem vám sľúbiť, že druhýkrát ho už nepredložíme, ak ho podporíte. (Povedané so smiechom.) Ďakujem za vašu pozornosť.
Bugár, Béla, podpredseda NR SR (2011-12-01):
Ďakujem. Pán spravodajca? Nie. Prerušujem rokovanie o tomto bode programu. A pán predseda Národnej rady zvoláva poslanecké grémium ihneď. (Zasadnutie poslaneckého grémia.) (Po zasadnutí poslaneckého grémia.)
Laššáková, Jana, podpredsedníčka NR SR (2014-03-26):
Ďakujem pekne, pani navrhovateľka. Prosím, zaujmite svoje miesto určené pre navrhovateľov a dávam slovo spravodajcovi, ktorého určil navrhnutý gestorský ústavnoprávny výbor, poslancovi Miroslavovi Kadúcovi. Nech sa páči, pán poslanec, máte slovo.
Grendel, Gábor, podpredseda NR SR (2022-11-10):
Ďakujeme, pán minister. Dávam slovo spoločnej spravodajkyni z výboru pre verejnú správu a regionálny rozvoj pani poslankyni Zite Pleštinskej, aby informovala Národnú radu o výsledku rokovania výborov o tomto návrhu zákona a aby odôvodnila návrh a stanovisko gestorského výboru.
Danko, Andrej, predseda NR SR (2016-09-13):
Pán poslanec Jozef Mihál.
J. Burian, poslanec: (2005-05-17):
Ďalšia vec. Chcem povedať, že si myslím, že toto riešenie, ktoré je prijaté, je minimálne alebo nedostatočné. Ja budem za každé prijatie, ešte raz opakujem, ktoré bude vylepšovať daný stav, ale toto je fakt len mejkapová úprava, a nie radikálnejšie riešenie, pokiaľ ide o zvýhodňovanie v rámci valorizácie. A ďalšie chcem povedať, že pani kolegyňa Navrátilová, myslím si, že tu sa mýlime v jednom. Jednoducho viac peňazí v sociálnom poistení alebo v Sociálnej poisťovni nebude. Jednoducho, ak máme priemerný dôchodok na úrovni 7 000 korún, tak jednoducho je len otázka, akým spôsobom bude prerozdeľovací mechanizmus Sociálnej poisťovne. Lebo my tým, že urobíme dôchodkovú reformu, odrazu nebudeme mať priemerný dôchodok 10 000 alebo 15 000, lebo na to jednoducho Sociálna poisťovňa nemá. Ex ante môže to byť dobré, ale jednoducho nemáš šancu, Ľubka, vyriešiť problém dozadu. Lebo, ak chceš vyriešiť aj problém dozadu, na to nieto dosť peňazí v tomto systéme. Tu môžeme vymýšľať kde aké reformy, deformy, ale jednoducho toto je fakt, toto je realita a s tou sa treba zmieriť. A buď bude kontinuita, alebo to celé padne. Ďakujem za pozornosť.
Gy. Juhász, poslanec: (2008-04-10):
Vedľajším efektom, samozrejme, bude to, že tieto zmluvy budú uzatvorené so zahraničnými dodávateľmi a, samozrejme, tým pádom budú ohrození aj títo domáci producenti a dodávatelia. Aj stavovské organizácie a, samozrejme, odborníci na to už upozornili, napríklad riaditeľka Protimonopolného úradu a takisto Podnikateľská aliancia Slovenska, ktorá vo svojom stanovisku píše, že uplatnením tohto zákona hrozí zhoršenie konkurencie a efektívnosti na slovenskom trhu, čo bude, napokon, viesť presne k opačnému výsledku, ako ráta predkladateľ zákona. Súhlasím s vami, že tento návrh zákona je zbytočný a podľa môjho názoru tiež neprinesie očakávaný efekt. Ďakujem.
Kubánek, Stanislav, poslanec NR SR (2018-10-23):
Pán predsedajúci, dajte, prosím, hlasovať o návrhu zákona ako celku s odporúčaním gestorského výboru schváliť.
Daniš, Zoltán, poslanec NR SR (2013-07-01):
Ďakujem za slovo, pán predseda. Pán Viskupič, pán Osuský mi prakticky zobral tú otázku z úst. Keď som si to prečítal, tak tiež som si položil ja sám pre seba otázku. V tom § 12 ods. 1 aj v § 13 sa hovorí, že každý nezávislý kandidát môže navrhnúť jednak do obvodnej, jednak aj do okrskovej komisie jedného zástupcu a jedného náhradníka. A ďalej navrhujete, že predseda určí žrebom prakticky počet týchto. No tak pýtam sa prakticky, prepáčte, na to isté viac-menej, na čo sa pýtal pán Osuský, koho vlastne môžu vytiahnuť, keďže je to žreb a môže nastať pozícia, že práve navrhnutí členovia tej volebnej komisie práve tým nezávislým kandidátom budú v tej komisii a, naopak, zástupcovia jednotlivých politických strán sa tam neocitnú. Čisto teoreticky to môže vzniknúť. Preto by som veľmi rád od vás počul to technické vysvetliť, aká je o tom vaša predstava, pretože takto, ako ste to postavili, sa podľa mňa nedá dôsledne zrealizovať. Ďakujem.
Figeľ, Ján, podpredseda NR SR (2013-10-15):
Ďakujem pekne aj ja. Nie sú žiadne reakcie na toto vystúpenie. Tým vyhlasujem všeobecnú rozpravu za skončenú. Pán minister chcete sa vyjadriť? Nech sa páči.
Galek, Karol, poslanec NR SR (2017-03-24):
Dobre. Ďakujem pekne. Keď sa bavíme teda o Úrade pre reguláciu sieťových odvetví, tu nestačí vymeniť predsedu alebo zmeniť zákon. Tento úrad treba naozaj vymenovať nanovo. Nie vymenovať, vybudovať nanovo. Obrovské množstvo tých vyhlášok, obrovské množstvo tých skrytých dohôd, ktoré sú tam pozavádzané, toto všetko treba zhodiť zo stola a začať nanovo. Toto nezávidím naozaj vôbec novému predsedovi alebo predsedníctvu tohto úradu. To bude veľmi, veľmi ťažká úloha. Treba to urobiť v záujme ľudí, spotrebiteľov, podnikateľov, no hlavne štátu, pretože štát nemá čo zasahovať do nezávislej regulácie, ale má vytvoriť podmienky pre tú nezávislú reguláciu. Nevymýšľame preto koleso, ako som povedal, tento zákon nie je nejakým experimentom. Som pripravený na ďalšiu diskusiu o tých jednotlivých bodoch. Verím, že politické tričko pri hlasovaní o tomto zákone rozhodovať nebude, aj keď teda máme tu ešte ten vládny zákon, ale tieto dva zákony si, áno, odporujú. Pokiaľ sa prijme náš, tak potom by bolo asi veľmi ťažké prijímať ten vládny. Ale v prípade toho nášho sa bavíme o tom, že by išiel do druhého čítania. Bavme sa v druhom čítaní o tom, že ho pozmeníme, že ho zlepšíme. Toto sa dá koniec koncov robiť pri každom jednom návrhu. Ale ja si myslím, že naozaj tento návrh tak, ako je koncipovaný, je kvalitný. Počul som to z viacerých odborných úst. Ja osobne si za ním stojím. Dám zaňho ruku do ohňa. Teším sa na diskusiu v utorok. Teším sa na diskusiu, dúfam, že aj na výboroch a v druhom čítaní. Ďakujem veľmi pekne. Prajem pekný víkend. (Potlesk.)
Gaborčáková, Soňa, poslankyňa NR SR (2017-04-07):
Ďakujem za slovo. Ďakujem tiež kolegyni, že zhrnula problematiku, ktorej sa venuje v rámci ministerstva pán minister. Mňa zaujalo miera chudoby, o ktorej si hovorila, a naozaj nám rastie počet rodín, ktoré sa dostávajú na hranicu chudoby a práve sú to rodiny s troma deťmi a viacerými deťmi. A minimálne je paradoxné na tom to, že na tento rok bolo na prorodinnú politiku použité menej peňazí ako minulého roku v rozpočte, čo nie je veľmi chvályhodné, ak tá miera chudoby rastie. A čo sa týka sociálnych služieb, ktoré si spomínala, budem ich analyzovať bližšie, ale každopádne chcem povedať, že postupne likvidujeme ambulantné sociálne služby, ktoré slúžia na podporu rodiny, ktorá má zdravotne ťažko postihnutého člena v domácnosti, a bude sa stávať práve to, že tie rodiny to psychicky ani telesne nezvládnu a budú sa posúvať tí ľudia do pobytových služieb, ktoré sú omnohokrát a viackrát násobne drahšie, ako sú ambulantné. A to svedčí o tom, že nemáme pripravenú stratégiu, čo ďalej s tými ľuďmi, lebo tých seniorov naozaj narastá a nie je koncept komunitného princípu nastavený vôbec. Ďakujem.
Paška, Pavol, predseda NR SR (2012-11-28):
(Hlasovanie.) 144 prítomných, 81 bolo za, 2 proti, 61 sa zdržalo. Schválili sme novelu zákona č. 599/2003 Z. z. o pomoci v hmotnej núdzi. Dámy a páni, včera v tajnom hlasovaní nebol zvolený predseda Správnej rady Ústavu pamäti národa, preto pristúpime k opakovanej voľbe, do ktorej postúpili obaja kandidáti, pán Michal Dzurjanin a pán František Mikloško. Poprosím vás, aby ste u každého vyznačili svoj spôsob hlasovania, aby sme sa vyhli neplatnosti lístkov. Poprosím overovateľov, aby zaujali svoje miesto, odvolili a pristúpime teraz k vykonaniu tajnej voľby. Po vyhlásení výsledkov tajnej voľby budeme pokračovať v prerušenej rozprave. Pán predseda zdravotníckeho výboru.
V. Veteška, podpredseda NR SR: (2004-10-22):
P. Bódy, poslanec: Ďakujem pekne za slovo, pán predsedajúci. Vážené kolegyne, vážení kolegovia, dovoľte mi predniesť len pozmeňujúci a doplňujúci návrh k návrhu zákona, ktorým sa mení a dopĺňa zákon č. 381/1997 Z. z. o cestovných dokladoch v znení neskorších predpisov a ktorým sa mení a dopĺňa zákon Národnej rady Slovenskej republiky č. 145/1995 Z. z. o správnych poplatkoch v znení neskorších predpisov. Jeho znenie. „V čl. I v § 17 ods. 2 sa za slová „písm. a)“ vkladajú slová „a písm. f)“ a v § 17 odsek 6 bude znieť: „Údaje podľa ods. 1 písm. f) zapisuje do pasu orgán vydávajúci cestovný doklad občanovi s ťažkým zdravotným postihnutím, ktorý je držiteľom preukazu občana s ťažkým zdravotným postihnutím, s červeným pruhom13b). Na žiadosť občana s ťažkým zdravotným postihnutím sa do pasu zapíše aj druh zdravotného postihnutia.“.“ Poznámka pod čiarou k odkazu 13b znie: „13b) Príloha č. 6 zákona č. 195/1998 Z. z. o sociálnej pomoci v znení neskorších predpisov.“ S nasledovným odôvodnením. Podľa súčasného znenia v § 17 ods. 1 písm. f) a ods. 6 sa do pasu môže zapísať o. i. aj údaj o ťažkom zdravotnom postihnutí, pričom zápis majú vykonávať zdravotnícke zariadenia. Toto ustanovenie zákona sa v praxi neosvedčilo. Nebol vydaný vykonávací predpis, ktorý by presne špecifikoval, akým spôsobom sa má zápis vykonať. Jedným z dôvodov sú nejasnosti, ktoré zdravotné postihnutia by sa mali do cestovného dokladu zapisovať. Navrhujeme, aby zápis do pasu vykonávali orgány vydávajúce cestovné doklady, okresné úrady teda, na základe predloženia preukazu občana s ťažkým zdravotným postihnutím s červeným pruhom, ako to umožňuje príloha č. 6 zákona č. 195/1998 Z. z. o sociálnej pomoci v znení neskorších predpisov. V súlade s prílohou č. 6 sa v rámci druhu zdravotného postihnutia môže uviesť napr. slepota, mentálne postihnutie, telesné postihnutie, sluchové postihnutie či duševná choroba a podobne. Súčasne je tým jednoznačne dané, kto môže o takýto zápis do pasu požiadať. Na základe takéhoto záznamu v cestovnom doklade budú môcť občania s ťažkým zdravotným postihnutím využívať zľavy za podmienok, ak takéto zľavy a výhody daná krajina poskytuje cudzincom. Prosím o podporu tohto pozmeňujúceho a doplňujúceho návrhu a ďakujem za slovo.
Vitteková, Anna, poslankyňa NR SR (2015-09-30):
Ďalej budeme hlasovať o návrhu nepokračovať v rokovaní o tomto návrhu zákona.
Glváč, Martin, podpredseda NR SR (2018-12-07):
Ďakujem. S faktickou poznámkou pán poslanec Jurzyca, nech sa páči. Končím možnosť prihlásiť sa.
Kiššová, Jana, poslankyňa NR SR (2017-03-30):
Ďakujem veľmi pekne za slovo. Martin, do veľkej miery, alebo teda v plnej miere súhlasím s tým, čo si ty povedal. Ja rovnako cítim, že sa v tieto dni deje v tejto sále veľká a historicky veľká vec, a napriek tomu, že bolo k tej téme povedané množstvo, a napriek tomu, že tu bolo povedané aj množstvo pochybností, či už v duchu istej miery viac alebo menej nedôvery voči postupu, akým spôsobom majú byť tieto amnestie zrušené, ja som tiež presvedčená, že, že, a cítim to tak, že teraz je ten moment, kedy tomu treba dať šancu napriek tomu, že tiež máme množstvo pochybností, tiež mám možno množstvo otázok, ale rozhodla som sa, tak ako som sa už v minulosti mnohokrát vyjadrila, že spravím všetko preto, pokiaľ budem mať tú silu, prispieť svojou troškou k tomu, aby tieto Mečiarove amnestie boli zrušené, tak preto som sa rovnako rozhodla dať tomu tú dôveru a prispieť k tomu, aby ten proces mohol nastať. A budem dúfať a budem veriť, že to nebude zneužité a že tá spravodlivosť nakoniec naozaj dôjde. Som presvedčená, že spoločnosť si to zaslúži, som presvedčená, že to, čo tu už 20 rokov traumatizuje našu spoločnosť, by malo dostať niekedy bodku. A ja chcem veľmi veriť, že to bude práve tento moment. Ďakujem pekne a rovnako ďakujem všetkým, ktorí to vnímajú a budú vnímať podobne ako ja. Ďakujem.
B. Bugár, podpredseda NR SR: (2001-09-17):
I. Harna, minister výstavby a regionálneho rozvoja SR: Podpora regionálneho rozvoja je v Európskej únii považovaná za jeden z kľúčových prvkov politiky hospodárskej a sociálnej súdržnosti. Strategickým cieľom v oblasti regionálneho rozvoja je trvalé odstraňovanie príčin hospodárskych a sociálnych rozdielov vo vývine jednotlivých regiónov a napomáhanie pri vyrovnávaní rozdielov sociálno-ekonomickej úrovne regiónov a v životnej úrovni ich obyvateľov. Táto snaha by mala vyústiť do eliminovania výrazných rozdielov medzi regiónmi, podporiť rovnosť šancí regiónov a plnohodnotné využívanie ich hospodárskeho, prírodného, kultúrneho a demografického potenciálu. Návrh zákona o podpore regionálneho rozvoja ustanovuje podmienky podpory regionálneho rozvoja, ako aj pôsobnosť orgánov štátnej správy a územnej samosprávy pri tejto podpore. Predložený návrh zákona zohľadňuje základné princípy regionálnej politiky uplatňované v Európskej únii. Ide o princípy programovania, partnerstva, koncentrácie prostriedkov a doplnkovosti poskytovanej pomoci. V súlade s uvedenými princípmi legislatívna úprava tejto oblasti bude založená na sústredení prostriedkov na problémové regióny prostredníctvom viacročných programov, pričom dôraz bude postupne kladený na decentralizáciu v rozhodovaní a prijímaní zodpovednosti vrátane spolufinancovania a na spoluprácu jednotlivých subjektov pôsobiacich v oblasti regionálneho rozvoja. Podpora regionálneho rozvoja bude zameraná najmä na hospodársky slabé regióny, ktoré vykazujú podstatne nižšiu úroveň rozvoja, ako je priemerná úroveň v Slovenskej republike a štrukturálne postihnuté regióny, v ktorých sa sústreďujú negatívne prejavy štrukturálnych zmien. Podpora regionálneho rozvoja sa realizuje v súlade s princípom programovania na základe nasledovných dokumentov: je to Národný plán regionálneho rozvoja Slovenskej republiky, sú to regionálne operačné programy, sektorové operačné programy, programy hospodárskeho a sociálneho rozvoja samosprávnych krajov a program rozvoja obcí. Návrh zákona o podpore regionálneho rozvoja prešiel medzirezortným pripomienkovým konaním, zároveň do návrhu zákona boli zapracované pripomienky Európskej komisie a taktiež bol zosúladený so zákonmi týkajúcimi sa reformy verejnej správy. Návrh zákona bol predmetom rokovania Legislatívnej rady vlády Slovenskej republiky dňa 26. 6. tohto roka a dňa 11. 7. tohto roka bol schválený na rokovaní vlády Slovenskej republiky uznesením č. 640 z tohto roka. Prijatie zákona o podpore regionálneho rozvoja bude mať priaznivý vplyv na tvorbu pracovných miest a zvýšenie zamestnanosti najmä v hospodársky slabých a štrukturálne postihnutých regiónoch Slovenskej republiky. Keďže jedným z hlavných cieľov základných dokumentov podpory regionálneho rozvoja je rozvoj zamestnanosti. Jeho schválenie bude dobrým signálom aj pre Európsku úniu ako splnenie ďalšej podmienky na integračné napredovanie Slovenskej republiky. Prosím, panie poslankyne a páni poslanci, o podporu predloženého návrhu zákona, aby ste ho odporučili do druhého čítania. Ďakujem za pozornosť.
Danko, Andrej, predseda NR SR (2019-02-01):
Ďakujem, pán poslanec. Na vystúpenie pána poslanca tri faktické. Prvý je prihlásený pán poslanec Kresák, nech sa páči.
P. Paška, predseda NR SR: (2008-12-04):
Pán minister, chcete k tomu zaujať stanovisko? Teraz nie. Pán spravodajca? Nie. Ďakujem pekne. Prerušujem rokovanie o tomto bode programu. Budeme pokračovať prvým čítaním o vládnom návrhu zákona, ktorým sa mení a dopĺňa zákon č. 57/1998 Z. z. o Železničnej polícii. Je to tlač 843. Návrh na pridelenie výborom je rozhodnutie č. 850. (Vládny návrh zákona, ktorým sa mení a dopĺňa zákon č. 57/1998 Z. z. o Železničnej polícii v znení neskorších predpisov a o zmene a doplnení niektorých zákonov.) Pán minister dopravy, pôšt a telekomunikácií Slovenskej republiky Ľubomír Vážny uvedie návrh zákona. Nech sa páči, pán minister, máte slovo.
R. Fico, poslanec: (2005-06-22):
Návrh zákona stojí na nasledujúcich pilieroch. Osoba, ktorá nebude schopná pred súdom preukázať pôvod svojho majetku, samozrejme, dôkazné   bremeno je špeciálne  upravené   ustanovením § 9, o takýto majetok príde za predpokladu, že bude väčší ako tisícnásobok minimálnej mzdy. Ďalším pilierom je, že v konaní, v ktorom súd bude rozhodovať, má civilný občianskoprávny charakter, a nie trestný charakter, teda že opatrenie, ktoré súd prijme, nemá charakter trestu, ale opatrenia v občianskom práve. Rovnako návrh zákona upravuje aj podmienky náhrady škody, ak osobe, ktorá je takýmto spôsobom postavená pred otázku legálnosti majetku vznikne škoda vzhľadom na to, že nemôže s majetkom nakladať, nemôže s ním disponovať. Chcel by som upozorniť, vážené dámy a páni, že po podaní tohto návrhu zákona boli dlhosiahle diskusie na tému, či návrh vyhovuje požiadavkám ústavnosti, či vyhovuje požiadavkám medzinárodného práva. Vznikol kompromis, niekoľko ustanovení, ktoré prednesie v rozprave pán poslanec Madej, na ktorých keby sme sa zhodli, tak by sme v podstate nahradili text návrhu zákona, ako je uvedený pod tlačou 1064 novým znením, súčasne by sme odmietli všetky pozmeňujúce návrhy, ktoré sú v spoločnej správe a bol by tu ucelený návrh, ktorý zodpovedná predstavám viacerých politických subjektov. Dúfam, že tento návrh už môže získať podporu, pretože ho potrebujeme na Slovensku. Z mojej strany všetko. Teším sa na veľmi zaujímavú diskusiu.
Blaha, Ľuboš, podpredseda NR SR (2023-11-21):
Pán poslanec Galko, poprosím vás reagovať na predrečníka pána Matoviča. Ďakujem pekne. (Reakcie z pléna.)